Πι Τζέι Τάκερ

Ο Πι Τζέι Τάκερ (Ράλεϊ της Βόρειας Καρολίνας, 5 Μαΐου 1985), είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ / πάουερ φόργουορντ για την ομάδα των Νιου Γιορκ Νικς.

Σταδιοδρομία
Ο Τάκερ αγωνίστηκε για τρεις σεζόν, από το 2003 ως το 2006, για το κολέγιο του Τέξας, όπου σκόραρε 1.169 πόντους σε 87 παιχνίδια, ενώ μάζεψε 714 ριμπάουντ. Το 2005-06, επιλέχθηκε στην δεύτερη πεντάδα του κολεγιακού πρωταθλήματος.

Το καλοκαίρι του 2006, επιλέχθηκε στο # 35 του ντραφτ του ΝΒΑ από την ομάδα των Τορόντο Ράπτορς, με τους οποίους υπέγραψε διετές συμβόλαιο. Τον Ιανουάριο του 2007, δόθηκε ως δανεικός στους Κολοράντο 14ers για να αγωνιστεί στην NBA D-League, αλλά δύο μήνες αργότερα, οι Ράπτορς τον άφησαν ελεύθερο.Sad Day for P.J. Tucker and Texas; Great Day for Nerds Το επόμενο καλοκαίρι, αγωνίστηκε με τους Κλίβελαντ Καβαλίερς για το Summer League του ΝΒΑ.

Το καλοκαίρι του 2008, υπέγραψε στην ισραηλινή Χαποέλ Ολόν, με την οποία κέρδισε το τοπικό πρωτάθλημα. Την επόμενη χρονιά, εντάχθηκε στο δυναμικό της Ντόνετσκ από την Ουκρανία, κατακτώντας μαζί της την τρίτη θέση του τοπικού πρωταθλήματος.Таккер Пи Джей - БК Донецк Μετά την χρεοκοπία της ομάδας το 2010, μεταγράφηκε στην ισραηλινή Μπνέι Χερζλίγια, με την οποία ολοκλήρωσε την σεζόν 2009-10.Bnei Hasharon signs PJ Tucker - Sportando

Τον Αύγουστο του 2010, υπέγραψε στον Άρη Θεσσαλονίκης, με τον οποίο αγωνίστηκε σε 18 αγώνες πετυχαίνοντας 211 πόντους.Aris Thessaloniki and P.J. Tucker reach a two-year agreement Από την ομάδα των "κίτρινων" αφέθηκε ελεύθερος τον Μάρτιο του 2011, συνεχίζοντας στην ιταλική Σούτορ Μοντεγκρανάρo και ολοκληρώνοντας την χρονιά στην πορτορικανική Πιράτας ντε Κεμπραντίγιας.P.J. Tucker moves to Piratas de Quebradillas - Sportando

Το 2011-12, κέρδισε το γερμανικό νταμπλ με την φανέλα της Μπάμπεργκ και αναδείχθηκε MVP του του πρωταθλήματος. Το καλοκαίρι του 2012, υπέγραψε στην Σπαρτάκ Αγίας Πετρούπολης, αλλά έσπασε το συμβόλαιο του για να αγωνιστεί στην Summer League του NBA με την ομάδα των Φοίνιξ Σανς, μετά το τέλος της οποίας υπέγραψε στην ομάδα του ΝΒΑ για δύο χρόνια.Suns Sign P.J. Tucker Έκτοτε, αποτέλεσε βασικό κομμάτι της σύνθεσης των Σανς, ανανεώνοντας το συμβόλαιο του για τρία ακόμη χρόνια τον Ιούλιο του 2014 έναντι 16.5 εκατομμυρίων δολαρίων.P.J. Tucker Signs Three-Year, $16.5M Deal With Suns

Στις 23 Φεβρουαρίου 2017, ανταλλάχθηκε με τον Τζάρεντ Σάλιντζερ στους Τορόντο Ράπτορς,Raptors Acquire Tucker From The Suns | Toronto Raptors - NBA.com με τους οποίους έκανε το ντεμπούτο του στα πλέι-οφ εναντίον των Μιλγουόκι Μπακς.Recap - ESPN.com

Στις 6 Ιουλίου 2017, ο Τάκερ υπέγραψε τετραετές συμβόλαιο 32 εκατομμυρίων δολαρίων με τους Χιούστον Ρόκετς. Στο ντεμπούτο του για τους Ρόκετς στο άνοιγμα της σεζόν στις 17 Οκτωβρίου 2017, ο Τάκερ σημείωσε 20 πόντους στη νίκη 122–121 επί των Γκόλντεν Στέιτ Ουόριορς. Στις 30 Μαρτίου 2018, σημείωσε 18 πόντους και έκανε ρεκόρ καριέρας με 5 τρίποντα στη νίκη 104-103 επί των Σανς. Στο παιχνίδι 5 της σειράς πλέι οφ των Ρόκετς εναντίον των Μινεσότα Timberwolves, ο Τάκερ σημείωσε 15 πόντους στην νίκη με122-104. Στο Παιχνίδι 5 της σειράς του δεύτερου γύρου των Ρόκετς εναντίον των Γιούτα Τζαζ, ο Τάκερ έκανε νέο ρεκόρ καριέρας σε πλέι οφ με 19 πόντους στη νίκη με 112-102. Στο παιχνίδι 2 των τελικών της Δυτικής Περιφέρειας εναντίον των Γκόλντεν Στέιτ Ουόριορς, ο Τάκερ έσπασε το ρεκόρ καριέρας του στα πλέι οφ με 22 πόντους στη νίκη με 127-105, βοηθώντας τους Ρόκετς να ισοφαρίσουν τη σειρά στο 1-1. Οι Ρόκετς έχασαν από τους Ουόριορς σε επτά παιχνίδια. Στις 7 Ιανουαρίου 2019, ο Τάκερ έκανε νέο ρεκόρ καριέρας με επτά τρίποντα και σημείωσε 21 πόντους στη νίκη με 125-111 επί των Ντένβερ Νάγκετς.

Τον Μάρτιο του 2021, οι Μιλγουόκι Μπακς απέκτησαν τον Πι Τζέι Τάκερ από τους Χιούστον Ρόκετς δίνοντας ως ανταλλάγματα τους Ντι Τζέι Όγκουστιν, Ντι Τζέι Ουίλσον και μία επιλογή στο Ντραφτ. Στις 19 Ιουλίου 2021, κατέκτησε για πρώτη φορά τον τίτλο το ΝΒΑ, αφού οι Μπακς, κέρδισαν στους τελικούς του πρωταθλήματος τους Φοίνιξ Σανς 4-2.

Τον Αύγουστο του 2021, μετακόμισε στους Μαϊάμι Χιτ για δύο χρόνια και 15 εκατομμύρια δολάρια.

Στις 6 Ιουλίου 2022, υπέγραψε συμβόλαιο τριών ετών και 33.2 εκατ δολαρίων με τους Φιλαδέλφεια 76ερς.

Την 1η Νοεμβρίου 2023, γνωστοποιήθηκε πως Τάκερ συμφώνησε με την ομάδα των Λος Άντζελες Κλίπερς.

Στις 10 Μαρτίου 2025, υπέγραψε συμβόλαιο 10 ημερών με τους Νιου Γιορκ Νικς.

 Τίτλοι-Διακρίσεις 

 Συλλογικοί 

 Χάποελ Χολόν 

 Πρωτάθλημα Ισραήλ: (2008)

 Μπρόζε Μπάμπεργκ 

 Πρωτάθλημα Γερμανίας: (2012)
 Κύπελλο Γερμανίας: (2012)
 Σούπερ Καπ Γερμανίας: (2012)

 Μιλγουόκι Μπακς 

 Πρωτάθλημα ΝΒΑ: (2021)

 Ατομικοί 

 MVP στο Πρωτάθλημα Ισραήλ: (2008)
 MVP των τελικών στο Πρωτάθλημα Γερμανίας: (2012)
 Γερμανικό All Star Game: (2012)
 Ουκρανικό All Star Game: (2009)

Παραπομπές

Πηγές
 TUCKER, ANTHONY - Welcome to Eurocup
 P.J. Tucker - ESPN.com - Go.com
 P.J. Tucker - NBA.com

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τορόντο Ράπτορς‎
Κατηγορία:Καλαθοσφαιριστές Φοίνιξ Σανς‎‎‎
Κατηγορία:Καλαθοσφαιριστές Χάποελ Ολόν‎‎‎
Κατηγορία:Καλαθοσφαιριστές Μπνέι Χερζλίγια‎‎
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Ντόνετσκ
Κατηγορία:Καλαθοσφαιριστές Κολοράντο 14ερς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές γερμανικών συλλόγων‎‎‎
Κατηγορία:Καλαθοσφαιριστές πορτορικανικών συλλόγων‎‎‎‎
Κατηγορία:Καλαθοσφαιριστές ιταλικών συλλόγων‎‎‎‎
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA